соналъ дун поступить гьа-вуна ДГУялъул филологический факультеталде заочно. Т1оцеве х1адурлъи г1еч1огун индал ворч1ич1о. Гъоб заманаялъ ДГУялде лъугьине бигьаяб жо бук1инч1о. Хадусан лъик1 т1ад ч1ун х1адурлъун индал к1вана гьениве ц1ализе лъвине щибго г1арцоде ккеч1огун…Ц1алиги гьениб гьабуна дица гъираялда. Ц1алиялъулъги цогидал зах1ма-тал ишазулъго г1адин г1емерисеб бараб бук1уна лъик1ал гьалмагъ-забазда. Дунгун цадахъ гьенив ц1алула вук1ана Калининаулал-даса Инусов Исмаг1ил. Исма-г1илил к1вах1 гьеч1еб ц1алода т1адч1еялъги, гьесул малъиязги к1удияб квербакъи гьабуна дие. Исмаг1ил цадахъ вук1инч1евани гьеб университет лъвине бук1арабищалиги лъаларо. Анкьго соналъ х1алт1ана Ал-махъ школалъул завучлъун, цо соналъ гьабуна директорлъиги. Дие бокьулароан г1елбащадал ц1алдохъабазулъа школьник гъоркь тезе, к1ванаг1ан х1аракат бахъулаан гьелъие. Ц1алдохъа-базда гьоркьоб камизе толароан махсаро-хоч1ги. Скованный х1а-лалда рук1унел гьел махсаро гьабидал рагьун рач1арал киниги рук1унаан. Лъик1аб г1адлоги гьабизе кколаан. Бокьилаан лъи-к1ал раг1аби абун, т1оцеве дун школалде х1алт1изе вач1араб мехалъ гьенир гъоркьго х1ал-т1ула ратарал мунагьал жидер чураял учительзаби рак1алде щвезаризе. Гьел ккола Х1амидов Расул, Г1абасовал Байирханги Мух1амадги, Исмаг1илов Кара-ми, Шихмурадов Наибсолтан, директорлъун х1алт1ула вук1арав Салт1аса Малах1усенов Г1умар-х1ажи. Г1олохъанав дие лъик1ал малъа-хъваял гьарулаан гьез…